126 JKOTÉRfA I SERIE ZOOLÓGICA [i 3 ] 



proprie, uni- vel pluriseriatae, ordinatac vel non, vel solummodo 

 infra distinctae {Cyphocera). 



Vibrissales sunt illae quae in angulo oris insertae sunt, gencra- 

 tim duae validae, quae vibrissae vocantur ; interdum ab ore distan- 

 tes (Meigenia) ; decussatae vel non. 



Peristomales denique illae vocantur quae in peristomio sive in 

 médio sive secus marginem insertae sunt; una vel plures, ordina- 

 natae vel non. 



Thorax pars corporis est, quae praecipue organa motus gerit 

 et continet ; ex tribus in insectis solitis segmentis constituitur, quae 

 pro-, meso- et metathorax vocantur. Hae tamen tres partes mi nus 

 distinctae immo connatae sunt; prima plerumque valde reducta, 

 tertia quoque ob alarum posteriorum defectum ; in dipteris igitur 

 thorax tanquam a solo mesothorace constitutus haberi potest. 



Prothorax generatim solummodo in nematoceris quibusdam 

 bene distinctus (Tipula); plerumque tamen solum ex duobus lobis 

 lateralibus, saepius perparvis et aegre distinguendis, constat, qui 

 tamen interdum ita evoluti sunt ut in parte supera et antica con- 

 juncti evadant (P/iilopota, Toxopkom); interdum in collum produ- 

 ctus est [Giraffomyia, Angitula^ Diopsis), vel demum serrulatus 

 (Dilophus). 



Mesothorax igitur thoracis partem magis evoluíam constituit, 

 a qua thorax totus formam sumit. Mesothoracis pars superior me- 

 sonotum constituit, quod ex duabus pattibus inaequalibus coale- 

 scit, quarum anterior praescutum, posterior vero scutum vocatur ; 

 inter se sutura transversa dividuntur, quae interdum vix distingui- 

 tur vel immo deficit, interdum distinctissima ac profunde incisa 

 esse potest. Versus latera ante suturam fovea vel depressio noto- 

 phiiralis adest ; in parte postiça ante scutellum calli postalares et 

 fovea praescutellaris quoque exstant ; in parte antica humeri vel 

 calli humerales distincti atque interdum prominentes sunt. 



Ad mesothoracem quoque scutellum pertinet, quod postiça me- 

 sothoracis prominentia constituitur. Scutellum et forma et magni- 

 tudine valde ( variat ; rarius parvum, nunquam deest, vel rarissime 



